Teeth Whitening At Home Toggle navigation
Glen Mills tooth bonding
Aberdeen restorative dentistry
Orthodox implant dentistry San Francisco
bright smile in Fenton 63026
broken tooth in Trenton 08619
cost of veneers Glen Burnie 21061
tooth filling Lodi CA
Female cosmetic dentistry in Atlanta GA
Orlando teeth veneers HOPE & JOY GEBED | Hope&Joy
HOPE & JOY GEBED
Fri, 17/06/2011 - 16:04 — Webmaster
Vader, hernuwe in ons die visie van die Tweeede Vatikaanse Konsilie,
waardeur ons heilige Moeder, die Kerk, na alle mense uitgereik het,
en die vreugde en hoop, verdriet en angs van die moderne wêreld
ook haar eie gemaak het.
Gee ons die vertroue om saam met die Kerk te werk,
om woorde van hoop aan beide gelowiges en ongelowiges te bring,
en ’n glimlag van vreugde met die armes en behoeftiges te deel.
Skenk ons die genade om hierdie boodskap ter harte te neem,
soos Maria dit gedoen het,
sodat ons dade vreugdevol en doeltreffend sal wees,
vir die welsyn van die mense van ons tyd,
en vir die generasies wat nog sal kom.
Ons maak ons gebed deur onse Here Jesus Christus, u Seun,
en ons hoop en vreugde,
Hy wat met U en die Heilige Gees leef en heers,
één God tot in alle ewigheid. Amen
WAT IS DIE HOPE & JOY NETWERK
Agtergrond: Vyftig jaar gelede het die salige pous Johannes XXIII aangekondig dat hy die vensters van die Kerk wil oopmaak om vars lug in te laat deur ’n Ekumeniese Kerk Konsilie byeen te roep. In 2011 vier ons die 50ste herdenking van die formele oproep tot Konsilie (Humanæ Salutis op Kersdag 1961); terwyl ons in 2012 die 50ste herdenking van die opening van die Konsilie (11 Oktober 1962) sal vier.
Gedurende die Tweede Vatikaanse Konsilie het die Kerk tot die besef gekom dat sy haar taak ‘in die Moderne Wêreld’ (die subtitel van Gaudium et Spes) moet uitvoer deur in dialoog met die wêrled te tree en nie haar rug op die wêreld te draai nie:
“Die vreugde en hoop, verdriet en angs van die mense van vandag, veral van die armes en hulle wat lyding verduur, is ook die vreugde en hoop, verdriet en angs van Christus se volgelinge.”
Die Program: Hierdie 50ste herdenking behoort nie net nog ’n Kerklike viering te wees nie, maar bied ons ook ’n gulde geleentheid om tot ’n dieper begrip te kom van wat dit is wat die Kerk besig is om te vier. Vandaar dat Hope & Joy ontstaan het om die hulpbronne van ’n groot verskeidenheid agentskappe en organisasies binne die Kerk bymekaar te bring en toeganklik te maak vir die volwasse formasie van die gemiddelde Katolieke lidmaat. Met hierdie program hoop ons om die Kerk se lang tradisie van algemene opvoeding te laat herleef en sielsverrykende hulpbronne d.m.v. ’n wye reeks media beskikbaar te stel vir die drie lande van die Suider-Afrikaanse Katolieke Biskoppe Konferensie (asook ander belangstellendes).
Die skep van ’n netwerk: ‘Hope & Joy’ het alreeds ’n netwerk tot stand gebring wat organisasies in staat sal stel om saam te werk en te baat by dié inskakeling. Die onderskeie netwerk lede sal individueel bydraes soos boekies, pamflette, koerant artikels, lesings, video’s, opleidingskursusse, parogie aktiwiteite en radio programme ens. lewer. Elkeen van dié artikels en aanbiedinge sal onderling verbind word deur die gebruik van ‘Hope & Joy’ naam en logo wat daarop sal verskyn, ongeag die organisasie wat dit inisieer. Op dié wyse sal al die verskillende Katolieke organisasies se artikels en aanbiedinge as onderdele van ’n groter geheel gesien word.
Om die Kerk op alle vlakke oop te maak: Enige Katolieke organisasie wat as sulks in ‘n Katolieke gids vermeld word kan gebruik maak van dié netwerk. Daar is dus genoeg ruimte vir inisiatiewe op verskillende vlakke: die SAKBK, nasionale en bisdomlike Katolieke organisasies, parogie groepe, skole, sodaliteit en selfs individue. ’n Webwerf (www.hopeandjoy.org.za) is geskep om as forum te dien waar verskillende groeperinge bymekaar kan kom en daar onderling ’n uitwisseling van idees en dies meer kan plaasvind.
Ander voorbeelde van dié soort netwerk: In die jare 2007-9 het CAFOD (die Caritas-agentskap in die Verenigde Koninkryk), met aartsbiskop Vincent Nichols as beskermheer, ’n netwerk van meer as 60 katolieke organisasies geskep om die Katolieke Sosiale Leer onder die leuse ‘liveSimply’ te bevorder. Raymond Perrrier, die huidige direkteur van die Jesuïete Instituut was destyds die sameroeper van dié groep toe hy by CAFOD gewerk het. Daar bestaan reeds in Suid-Afrika soortgelyke sekulêre inisiatiewe soos die ‘LeadSA’ netwerk van Primedia of die ‘Trots Suid-Afrikaans’ veldtog. Dié netwerke het dit moontlik gemaak vir verskillende organisasies om saam onder ’n gedeelde logo te werk en ’n bewussyn te skep met die nodige energie vir ’n gedeelde visie. Miskien kan ‘Hope & Joy’ gesien word as ’n gepaste wyse om te sê ons is: ‘Trots Katoliek’.
Hooftema’s: Deur gebruik te maak van die dokumente van die Tweede Vatikaanse Konsilie, asook die daaropvolgende Kerkleerstellinge, sal dié program temas soos die rol van die leke in die Kerk, die Heilige Skrif,, lewenskwessies, liturgie, geregtigheid en die media dek. Die oorkoepelende boodskap van hierdie projek wil Gaudium et Spes as volg opsom:
‘Die Katolieke Kerk bring hoop en vreugde aan Suid-Afrika’.
Deelnemers: Gesien in die lig van die bogenoemde breë spektrum van media waarvan daar gebruik gemaak gaan word, is dit seker duidelik dat geen enkele organisasie alles sal kan doen nie. Dié werk vereis die samewerking van ’n aantal organisasies wat bereid is om die nodige tyd en hulpbronne beskikbaar te stel. Die Jesuïete Instituut is meer as bereidwillig om as die projek koördineerder op te tree. Tot dusver het die volgende organisasies hulle tot hierdie projek verbind: Die Jesuïete Instituut, Redemptorist Publications, LCCL en die meeste vroue- en mans-organisasies, die SA Priesterraad, CPLO, die Katolieke Opvoedingsinstituut/CSO, SVdP, Ridders van Da Gama, die St. Anna-Vrouebond, die Katolieke Vrouebond, die Katolieke Vroue-vereniging, die Katolieke Bybel Kollege/Stigting, Engaged Encounter, St. Augustinus Kollege, St. Jean Vianney Seminarie, Radio Veritas, ‘The Southern Cross’, verskillende bisdomsblaaie, ‘Trefoil’, Metanoia Media, Marianhill Press, Durban – Jeugbediening, Paulines Boekwinkel, die Maroniete Sending.
Tydslyn: Sedert November 2010 is daar begin met die opbou van dié netwerk en organisasies is d.m.v. die Januarie 2011 uitgawe van die Trefoil en persoonlike ontmoetings uitgenooi om aan te sluit. Die openbare bekendstelling vind vroeg Mei 2011 plaas – dit geskied deur die Southern Cross, Catholic Link en bisdomlike nuusblaaie.
Hoe gaan teikengroepe bereik word?Ons hoop om van soveel as moontlik middele gebruik te maak om ons teikengroepe te bereik.
Steun van die biskoppe: Tydens hul volle vergadering in Januarie 2011 het die Biskoppe Konferensie eenparig om die Hope & Joy projek te ondersteun en ook hul opregte waardering vir dié inisiatief uitgespreek. Ons werk in die besonder nou saam met sekere departemente van die Biskoppe Konferensie (bv. Evangelisasie, Kommunikasie, Geregtigheid en Vrede en Gesinslewe) om te kyk hoe Hope & Joy hul werksaamhede kan aanvul.
Waarom het ons die Hope & Joy netwerk nodig?
Artikel in The Southern Cross, 4 Mei, 2011
Die nuwe breë opvoedingsnetwerk ontleen sy naam aan die dokument van die Tweede Vatikaanse Konsilie, Gaudium et Spes, wat vreugde en hoop beteken. WILFRID Kardinaal NAPIER OFM dink hieroor na en besin oor hoekom ons hoop en vreugde so nodig het.
Wie het hoop en vreugde nodig? Wel ons almal het! So eenvoudig is die antwoord.
Soos ons hier in Suid-Afrika die 50ste herdenking van die byeenroep van die Tweede Vatikaanse Konsilie nader, loop ons die gevaar om wanhopig te word en is ons vreugde maar al te dikwels ook gering.
As ons terugkyk na al die sigbare hoop en vreugde van 1994 en dit met ons huidige situasie vergelyk waar ons nou onsself voorberei op die verkiesings vir die plaaslike regering sien ons maar al te duidelik dat die hoogty van ons hoop en vreugde verby is. Om die waarheid te sê wil dit voorkom asof daar vandag redelik min van daardie hoop en vreugde oorgebly het. Die proteste oor swak dienslewering, die verkiesingsveldtog en hofsake oor wat haatspraak nou eintlik beteken kan ons hoop al te maklik vernietig en ons verbitterd en vreugdeloos laat.
In Johannes se Evangelie (15: 11) praat Jesus oor sy vreugde wat in ons woon sodat ons eie vreugde volmaak kan wees. Die vreugde waaroor ons as gelowiges beskik is nie van ’n verbygaande aard nie – dit is nie ’n vreugde wat maar net ’n kort rukkie duur nie. Ons vreugde is ’n diepgewortelde Christelike deug, ’n lewenshouding wat voortspruit uit ons geloof.
Die Hope & Joy beweging is ’n teken van hoe die Heilige Gees besig is om in ons Kerk te werk. Ons is nie net besig om die byeenroep van die Tweede Vatikaanse Konsilie deur salige pous Johannes XXIII te herdenk nie, maar ons is ook besig om te fokus op maniere hoe almal van ons die Vreugde en Hoop, wat gawes van die Heilige Gees is, in en deur ons eie lewens kan vier en openbaar.
In sy apostoliese redevoering oor die Woord van God, Verbum Domini, herinner pous Benedictus XVI ons daaraan dat ons vreugde in die eerste plek te vinde is in ons kennismaking met die persoon, Jesus Christus, die Woord wat gestuur is om ons met blydskap te vul – en dit is die Kerk se gawe en onvermybare plig om hierdie ontmoeting met die Here aan die wêreld deur te gee... (cf Verbum Domini 2).
Ons Vreugde in Christus is ons Hoop. Die Heilige Gees openbaar Homself in ons lewens en deur die Kerk word ons vreugde soveel meer as net ’n verbygaande emosie – dit word ons diepgewortelde lewenshouding.
Die meeste van ons sukkel maar met dié idee van Vreugde. Tog gee die openingswoorde van die Tweede Vatikaanse dokument, Gaudium et Spes, (waaraan dié beweging sy naam ontleen) die volgende goeie raad: “Die vreugde en hoop, verdriet en angs van die mense van vandag, veral van die armes en hulle wat lyding verduur, is ook die vreugde en hoop, verdriet en angs van Christus se volgelinge.” Dit is juis ons ervaring van Jesus wat van ons vreugde iets blywends maak.
Vreugde openbaar Hoop. Ons is vreugdevol omdat ons in die koninkryk van God hoop – ons hoop gevestig op die persoon van Jesus en die werking van die Heilige Gees.
Uiteindelik lê ons hoop nie in die regering of enige politieke party nie – hulle bly menslike maaksels met al die moontlikhede en foute wat daarmee gepaard gaan.
Ons hoop behels dit wat almal se welsyn bewaar en bevorder. Ons hoop is gegrond op die Godgegewe waardigheid wat aan elkeen van ons behoort en ons verhoudinge met God en mekaar bepaal. Ons hoop en vreugde omvorm ons daaglikse lewens in ’n geseënde en stil sending om aan die hele wêreld ons liefde en lewe in Christus deur te gee.
Soos die vermoorde aartsbiskop Oscar Romero dit gestel het: “Hoop is nie gedwee berusting nie, dit is ’n verbintenis om te volhard selfs wanneer dit lyk asof oorgawe die beter opsie is.” Ons hoop dwing ons tot aksie.
Soos ons na ons Kerk in Suider-Afrika kyk, vind ons baie redes om vreugdevol te wees. As Kerk kom ons ons verbintenis na om na die siekes en kwesbares om te sien. Talle parogieë beskik oor tuisversorgingsgroepe en staan weeskinders en ander weerlose kinders by. Deur al ons skole steun die Kerk nog altyd opvoeding in ons land. By die St. Augustinus Kollege word tersiêre studente nie net opgelei nie, maar word hulle voorberei om morele leiers op hul vakgebiede te wees.
Maar ons kan nog steeds te parogiaal in ons denke wees. Tydens ons onlangse opname in voorbereiding op die Interbisdomlike Konsultasie het ons agtergekom dat baie van ons gemeenskappe se fokus hoofsaaklik internis – op hul interne probleme ten koste van werklike transformasie. Ons, as u biskoppe, hoop dat die Hope & Joy netwerk daartoe sal bydrae dat ons almal opnuut op dié tipe aksie sal fokus wat so kenmerkend was van Suid-Afrika se oorgang na demokrasie. Ons hoop dat die Interbisdomlike Konsultasie ons die kans sal bied om ons geloof in aksie te vier.
Hoop en vreugde is die vrugte van gebed. Soos ons nou die Paastyd vier kan hoop en vreugde nie te ver van ons gedagtes af wees nie – Hy is Jesus en Hy het uit die dood verrys.
Laat ons, soos ons saambid, God dank vir die Kerk se impak op die samelewing. Nie net vir die laaste 50 jaar sedert die byeenroep van die Tweede Vatikaanse Kerk Konsilie nie, maar ook vir die kragtige effek wat die Kerk sending regdeur Suider-Afrika gehad het.
Saam het ons na hoop en vreugde gestrewe. Soms, wanneer ons na die situasie van die armes en diegene op die kantlyn van die samelewing kyk, wil dit voorkom asof dié stryd tevergeefs was. Maar ons kan nie opgee nie. Ons hoop en vreugde in Christus motiveer ons om nuwe hoop en nuwe vreugde in ons wêreld in te bring.
Ons hoop en vreugde is in Christus – en dit is al die hoop en vreugde wat ons nodig het.